OpenLLM-France/wikimedia huggingface dataset:
# Pluviòmetre

Un pluviòmetre (també pot ser anomenat udòmetre) és un instrument utilitzat per mesurar la quantitat de precipitació caiguda en un lloc concret, en un període determinat. Utilitza com a unitat de mesura el mil·límetre (mm), que equival a un litre d'aigua recollida per cada metre quadrat.
El pluviòmetre més habitual és un got alt i prim (anomennat "tipus Hellmann"), amb un regle lateral per mesurar fàcilment l'aigua recollida.
La mesura de la pluja ha estat una necessitat bàsica per a totes les cultures que depenen de l'aigua que cau per poder subsistir. Per exemple, a Corea Jang Yeong Sil va iniciar les mesures de precipitació l'any 1441, que van ser continuades per molts anys.
Un pluviòmetre bàsic consta d'un embut per on es condueix l'aigua a un recipient interior. S'anomena pluviògraf al pluviòmetre que disposa d'una banda enregistradora on s'anota de forma constant la precipitació que va caient. L'any 1921 el Dr. Ramon Jardí i Borràs, tècnic del primer Servei Meteorològic de Catalunya (1921-1939), va idear un pluviògraf anomenat "d'intensitats" per poder enregistrar la intensitat de la pluja a banda de la quantitat total caiguda. El pluviògraf d'intensitats va esdevenir oficial a la major part de serveis meteorològics europeus.
Actualment s'usen de forma comuna els pluviòmetres de balancí. En ells, l'embut superior condueix l'aigua fins a un petita cassoleta d'un balancí. Aquest es va omplint d'aigua fins a arribar a una quantitat predefinida pel mateix disseny de l'aparell, moment en què el balancí gira. Mentre la cassoleta que estava plena vessa l'aigua que contenia, la que restava buida comença a omplir-se. Un datalogger guarda el registre mecanicoelèctric de la intensitat de la pluja caiguda.
* Funcionament d'un pluviòmetre de balancí
* Interior d'un pluviòmetre de balancí

## Vegeu també

* Pluvionivòmetre
* Ramon Jardí
* Eduard Fontserè
* Pluviometria
* Observatori Fabra

## Referències

* ↑ «udòmetre». Diccionari de la llengua catalana de l'IEC. Institut d'Estudis Catalans.
* ↑ Francesc Mirabent i Vilaplana. De la bellesa: iniciació als problemes de l'estètica, disciplina filosòfica. Institut d'Estudis Catalans, 1936, p. 314 [Consulta: 21 novembre 2011].
# Comtat de Korçë

El comtat de Korçë (en albanès Qarku i Korçës) és un dels dotze comtats d'Albània. Està format pels districtes de Devoll, Kolonjë, Korçë i Pogradec. La seva capital és Korçë.
# Hans Hüneke

Hans Hüneke (Schwalenberg, 12 de gener de 1934 - Dernbach, 14 d'agost de 2015) fou un atleta alemany, especialista en curses de mig fons i fons, que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on va disputar la cursa dels 3.000 metres obstacles del programa d'atletisme.
En el seu palmarès destaca una medalla de bronze en els 3.000 metres obstacles del Campionat d'Europa d'atletisme de 1958, rere Jerzy Chromik i Semyon Rzhishchin. A nivell nacional va guanyar el campionat d'Alemanya Occidental dels 3.000 metres obstacles el 1959 i dels 3x1.000 metres el 1958. També destacà en proves de camp a través, on guanyà el campionat nacional individual de 1965 i per equips el 1956, 1962 i 1964. El 1958 va establir el rècord alemany dels 3.000 metres obstacles amb un temps de 8' 37.4".

## Millors marques

* 3.000 metres obstacles. 8' 37.4" (1958)

## Referències

* ↑ Hans Hüneke a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Leichtathletik - Deutsche Meisterschaften (3000m Hindernis - Herren)». [Consulta: 14 febrer 2021].
* ↑ «Leichtathletik - Deutsche Meisterschaften (Staffeln - Herren - Teil 2)». [Consulta: 14 febrer 2021].
* ↑ «Leichtathletik - Deutsche Meisterschaften (Wald- und Crosslaufen - Herren)». [Consulta: 14 febrer 2021].
* 1 2 Waśko, Janusz. Athletics national records evolution 1912-2012 : golden century of IAAF records. Zamość: GreenArt Jacek Kardasz, 2013, p. 69. ISBN 978-83-62033-30-0.
* ↑ «Track and Field Statistics». [Consulta: 14 febrer 2021].
# Barbara Kendall

Barbara Kendall (Papakura, Nova Zelanda 1967) és una regatista de vela esportiva neozelandesa, ja retirada, guanyadora de 3 medalles olímpiques. És l'única dona del seu país en participar en cinc Jocs Olímpics.

## Biografia

Va néixer el 30 d'agost de 1967 a la ciutat de Papakura, un suburbi de la ciutat d'Auckland. És germana del també regatista i medallista olímpic Bruce Kendall.

## Carrera esportiva

Va participar, als 24 anys, en els Jocs Olímpics d'Estiu de 1992 celebrats a Barcelona (Catalunya), on aconseguí guanyar la medalla d'or en la prova femenina de windsurf. En els Jocs Olímpics d'Estiu de 1996 realitzats a Atlanta (Estats Units) aconseguí guanyar la medalla de plata en aquesta mateixa prova, metall que es transformà en bronze en els Jocs Olímpics d'Estiu de 2000 realitzats a Sydney (Austràlia). Posteriorment participà en els Jocs Olímpics d'Estiu de 2004 realitzats a Atenes (Grècia), on finalitzà cinquena, i en els Jocs Olímpics d'Estiu de 2008 realitzats a Pequín (Xina), on finalitzà sisena. Amb la seva participació en aquests Jocs Olímipcs es convertí en l'única esportista neozelandesa que ha participat en 5 Jocs Olímpics.
Al llarg de la seva carrera ha guanyat 9 medalles en el Campionat del Món de vela en la classe mistral o RS:X, destacant les medalles d'or de 1998, 1999 i 2002.

## Referències

* ↑ «Barbara Kendall». olympedia.org. [Consulta: 13 març 2022].
* ↑ Kinney-Kendall, Wendy. Wind Driven: The Barbara Kendall Story (en anglès). Penguin Random House New Zealand Limited, 2013-12-16. ISBN 978-1-77553-224-8.

## Enllaços externs

* (anglès) Portal personal
# Can Balasc (Sant Gervasi-Galvany)

Can Balasc, o Can Balasch, o Can Ràbia, és una masia de Barcelona inclosa a l'Inventari del Patrimoni Arquitectònic de Catalunya.

## Descripció

Masia típica catalana. Actualment ja no es dedica a feines agrícoles. Es compon de planta baixa i primer pis, amb la teulada principal a dos vessants. Disposa d'alguns annexes. Es troba dins un recinte clos en una gran zona enjardinada on hi havia les instal·lacions de PISCINES I ESPORTS; abans també hi hagué un camp de Polo.

## Història

Segons Mn. Llorenç Sallent, el cognom Balasch apareix per primera vegada a Vallvidrera l'any 1562, amb Magí Balasch, casat amb Caterina Balenyà, filla de la parròquia de Vallvidrera. Aquesta família podria tenir relació amb la masia.
La finca és limitada per un carreró que porta el nom de Can Balasch que, si bé actualment no té pas, anys enrere conduïa a la finca.

## Referències

* 1 2 3 «Can Ràbia». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 abril 2021].
# Ludovic Capelle

Ludovic Capelle (Namur, 27 de febrer de 1976) és un ciclista belga, que fou professional entre 1998 i 2009. En el seu palmarès destaca el Campionat de Bèlgica de ciclisme en ruta de 2001 i l'A través de Flandes de 2004.

## Palmarès

* 1995
** Vencedor d'una etapa del Tour de Namur
* 1996
** 1r al Tour de Flandes sub-23
* 1997
** 1r al Tour de Flandes sub-23
** 1r al Memorial Danny Jonckheere
** Vencedor d'una etapa del Tour de Lieja
* 1998
** Vencedor d'una etapa del Tour de la Regió Valona
* 1999
** Vencedor d'una etapa del Gran Premi del Somme
** Vencedor d'una etapa del Tour de la Regió Valona
* 2000
** 1r al Tour de la Haute-Sambre
* 2001
** Campió de Bèlgica de ciclisme en ruta
* 2002
** Vencedor d'una etapa del Circuit de La Sarthe
* 2003
** 1r al Grote Scheldeprijs
* 2004
** 1r a l'A través de Flandes
** 1r al Gran Premi d'Isbergues
** Vencedor d'una etapa del Tour de Poitou-Charentes

### Resultats al Tour de França

* 2001. Abandona (10a etapa)

## Enllaços externs

* Fitxa a sitiodeciclismo.net
# Richard Boyle (remer)

Richard Frederick Robert Pochin Boyle (Henley-on-Thames, Oxfordshire, 11 d'octubre de 1888 – Pershore, Worcestershire, 6 de febrer de 1953) va ser un remer anglès que va competir a començaments del segle xx.
El 1908 va prendre part en els Jocs Olímpics de Londres, on guanyà la medalla de bronze en la prova del vuit amb timoner del programa de rem.
Boyle estudià a la Universitat de Cambridge i va fer de timoner a l'equip de Cambridge a la Regata Oxford-Cambridfe de 1907 i 1908. Fou ferit durant la Primera Guerra Mundial, on lluità com a capità al regiment d'Infanteria Lleugera d'Oxfordshire i Buckinghamshire.

## Referències

* ↑ «Richard Boyle Olympic Results». sports-reference.com. Arxivat de l'original el 6 de gener 2009. [Consulta: 7 desembre 2015].
# Christiaan Messemaker

Christiaan Messemaker (Gouda, 24 de maig de 1821 - 16 de novembre de 1905) fou un jugador d'escacs neerlandès, fundador del primer club d'escacs dels Països Baixos, el Messemaker 1847, i dues vegades campió d'escacs (no oficial) neerlandès.

## Orígens

Messemaker va néixer dies després que se celebrés el matrimoni dels seus pares, Jacobus Messemaker i Mary Prince. El seu pare va morir quan ell tenia catorze anys i la seva mare va tornar a casar-se el 1836 amb el minorista de tabac Josuwa van der Zwalm, de Gouda. Christiaan Messemaker va seguir els passos del seu padrastre i gestionà també un estanc a Gouda. Es casà Ida Alida Welter el 29 de març de 1843. Va morir el 1905, als 84 anys, a Gouda, la ciutat on havia viscut sempre.

## Creació del primer club d'escacs dels Països Baixos

El dia del seu aniversari, el 1847, Messemaker va fundar el primer club d'escacs dels Països Baixos amb el nom de Vriendentrouw. El club incloïa també, inicialment, activitats de Joc de cartes i de Dames. El 1870 el club, ja només d'escacs, canvià el nom pel de Palamédes. En homenatge al seu creador, el club va canviar de nom el 1886 per passar a dir-se Messenmaker. Finalment, el 1993 el club va canviar el seu nom i passà a ser nomenat Messenmaker 1847, que és com es diu actualment.

## Resultats destacats en competició

Messemaker era, a mitjans del segle xix el jugador d'escacs més fort dels Països Baixos, i va jugar diverses partides contra l'alemany Adolf Anderssen, considerat per molts el millor jugador del món de l'època.
Fou dos cops campió d'escacs (no oficial) dels Països Baixos, els anys 1882 a La Haia i 1884 a Gouda.

## Referències

* ↑ Dates de naixement i mort de C.Messemaker

## Enllaços externs

* Partides de Christiaan Messemaker Arxivat 2007-09-29 a Wayback Machine. [Consulta: 25 gener 2010] (neerlandès)
* Estimació Elo de Christiaan Messemaker a «chessmetrics.com». [Consulta: 25 gener 2010]. (anglès)
# B. Hallegua (escaquista)

B. Hallegua (nascut el 1880 - mort ?) fou un jugador d'escacs turc de l'Imperi Otomà.
El 1914, va jugar a tres torneigs a l'Europa d'abans de la guerra. Fou 4t, rere Frank James Marshall, Aleksandr Alekhin i André Muffang, al Torneig Quadrangular del Café Continental a Paris els dies 12-14 de juliol, i fou 2n en el torneig del Café de la Régence a Paris. Hallegua liderava, per davant d'Ilya Rabinovich i Oscar Tenner, el Hauptturnier A de Mannheim 1914 (XIX DSB Congress) (interromput per la guerra).

## Notes i referències

* ↑ The British Chess Magazine. Trubner & Company, 1991.
* ↑ «The Frank James Marshall Electronic Archive and Museum: Tournament and Match Record». Arxivat de l'original el 2008-07-04. [Consulta: 25 desembre 2009].
* ↑ Café Continental, 1914 Referència a la partida Alekhin - Hallegua (anglès) [Consulta 25 desembre 2009]
* ↑ «Name Index to Jeremy Gaige's Chess Tournament Crosstables, An Electronic Edition» (en anglès). Anders Thulin, Malmö, 01-09-2004. [Consulta: 9 setembre 2012].
* ↑ «Schach Nachrichten: Mannheim 1914» (en alemany). chessbase.de, 20-12-2005. [Consulta: 9 setembre 2012].
# Angelino Soler i Romaguera

Angelino Soler i Romaguera (Alcàsser, 25 de novembre de 1939) és un ex-ciclista valencià, que fou professional entre 1960 i 1969.
El seu èxit esportiu més important fou el triomf a la Volta a Espanya de 1961. Aquest triomf l'aconseguí amb tan sols 21 anys, convertint-se d'aquesta manera en el ciclista més jove en aconseguir-ho fins avui en dia.
Altres triomfs importants foren la Volta a Andalusia de 1961, la Volta a Llevant de 1966 i 4 etapes al Giro d'Itàlia.
Es retirà del ciclisme professional als 28 anys.

## Palmarès

* 1959
** 1r a la Volta a Lleida
* 1960
** Vencedor d'una etapa a la Volta a Llevant
* 1961
** 1r a la Volta a Espanya i vencedor d'una etapa
** 1r a la Volta a Andalusia
** 1r a la Barcelona-Madrid
** 1r al Gran Premi de San Lorenzo
* 1962
** 1r del Giro del Vèneto
** Vencedor de 3 etapes al Giro d'Itàlia i 1r del Gran Premi de la Muntanya
* 1963
** Vencedor d'una etapa al Giro de Sardenya
* 1964
** Vencedor d'una etapa al Giro d'Itàlia
** Vencedor d'una etaoa a la Bicicleta Eibarresa
* 1965
** Vencedor d'una etapa al Tour del Sud-est
* 1966
** 1r a la Volta a Llevant

### Resultats a la Volta a Espanya

* 1961. 1r de la classificació general. Vencedor d'una etapa
* 1966. 9è de la classificació general
* 1967. 11è de la classificació general

### Resultats al Giro d'Itàlia

* 1962. 12è de la classificació general. Vencedor de 3 etapes. 1r del Gran Premi de la Muntanya
* 1964. 17è de la classificació general. Vencedor d'una etapa

### Resultats al Tour de França

* 1962. Abandona (5a etapa)
* 1963. 6è de la classificació general
* 1965. 22è de la classificació general

## Bibliografia

* Osés, Juan. Angelino Soler: el eterno ciclista (en castellà). Universitat Politècnica de València, 2004.

## Enllaços externs

* Fitxa d'Angelino Soler Romaguera
# Motor Abadal

El Motor Abadal fou un motor d'aviació obra de l'enginyer Paco Abadal. Fabricat entre el 1917 i 1918, la seva arquitectura en «Y», amb tres blocs de cilindres, un d'ells invertit, el fan curiós. Recorda clarament als motors Hispano-Suiza de l'època (com ara el 8A), però amb una fila més de cilindres, la invertida.

## Vegeu també

* Llista de motors d'aviació fabricats a Espanya

## Bibliografia

* Miguel Vidal, Ricard. El Motor de Aviación de la A a la Z. Barcelona: L'Aeroteca, 2008. ISBN 84-612-7902-6.
# Hichem Chaabane

Hichem Chaabane (Blida, 10 d'agost de 1988) és un ciclista algerià professional des del 2008 i actualment suspès fins a l'octubre del 2016 per un control positiu.

## Palmarès

* 2008
** Campió d'Àfrica sub-23 en ruta
* 2010
** Campió àrab sub-23 en ruta
** Campió d'Algèria sub-23 en ruta
* 2012
** Vencedor d'una etapa al Tour de Faso
* 2013
** Campió d'Algèria en ruta
** 1r al Tour de Blida i vencedor d'una etapa
* 2014
** Vencedor d'una etapa al Tour d'Algèria
* 2015
** 1r al Circuit d'Alger
** Vencedor de 2 etapes al Tour d'Orània
** Vencedor d'una etapa al Tour de Blida
** 1r al Tour d'Annaba i vencedor d'una etapa
** 1r al Circuit de Constantina

## Referències

* ↑ «Hichem Chaâbane suspendu 18 mois pour contrôle positif». lexpressiondz.com, 08-07-2015 [Consulta: 13 març 2016]. Arxivat 11 de juliol 2015 a Wayback Machine. «Còpia arxivada». Arxivat de l'original el 2015-07-11. [Consulta: 13 març 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Reginald Brooks-King

Reginald Brooks-King (Monmouth, Monmouthshire, 27 d'agost de 1861 - Honiton, Devon, 19 de setembre de 1938) va ser un arquer gal·lès que va competir a començaments del segle xx.
El 1908 va prendre part en els Jocs Olímpics de Londres, on va guanyar la medalla de plata en la prova de la ronda York del programa de tir amb arc.

## Referències

* ↑ «Reginald Brooks-Kin Olympic Results». sports-reference.com. Arxivat de l'original el 28 d’agost 2011. [Consulta: 9 desembre 2015].
# Sondrio

Sondrio és un municipi italià, situat a la regió de la Llombardia i a la província de Sondrio. L'any 2004 tenia 21.790 habitants.
# Setge de Tessalònica (1422-1430)

* Per a altres significats, vegeu «Batalla de Tessalònica».
El setge de Tessalònica per les forces de l'Imperi Otomà, governat pel soldà Murat II, es produí entre el 1422 i el 1430 i acabà amb la caiguda de Tessalònica en mans dels turcs. La ciutat restaria sota el jou turc durant cinc segles, fins a la seva incorporació al Regne de Grècia el 1912.
Tessalònica ja havia estat sota control otomà entre el 1387 i el 1403, però el caos de l'interregne otomà havia propiciat el seu retorn a l'Imperi Romà d'Orient com a compensació per l'ajuda brindada per l'emperador Manuel II Paleòleg a Süleyman Çelebi, un dels candidats al tron otomà. Tanmateix, el 1422, Murat investí Tessalònica en represàlia pel suport de Constantinoble a Mustafà Çelebi, un pretendent rival. Com que no tenia ni tropes ni recursos suficients per defensar la ciutat, el dèspota Andrònic Paleòleg la cedí a la República de Venècia el setembre del 1423. Els esforços dels venecians per convèncer el soldà de reconèixer-los com a posseïdors de Tessalònica foren debades, car Murat es considerava l'amo legítim de la ciutat i veia els venecians com a intrusos en els seus dominis. La disputa conduí a un bloqueig de Tessalònica pels otomans, que de tant en tant escalava amb assalts directes contra la ciutat. De totes maneres, la major part de les hostilitats foren incursions als respectius territoris dels combatents als Balcans i les illes de l'Egeu. Els venecians no reeixiren en els seus intents de pressionar el soldà bloquejant els Dardanels a Gal·lípoli.
Amb el temps, l'odi dels habitants grecs cap als seus governants italians va dividir i minar la resistència de la ciutat assetjada. Els otomans, amb el soldà al capdavant, van acabar conquerint la ciutat el 29 de març del 1430.
Amb el domini d'aquesta ciutat, els turcs van assegurar definitivament el seu domini sobre Macedònia i van avançar lliurement sobre el centre i el sud de l'actual Grècia, saquejant-ho tot al seu pas. Al seu torn també van avançar cap a l'oest, on Murat II va xocar a les muntanyes d'Albània amb la resistència del guerriller Skanderbeg.

## Referències

* ↑ Kaldel·lis, 2024, p. 885 i 892.
* ↑ Nicol, 1992, p. 362 i 363.
* ↑ Kaldel·lis, 2024, p. 900.

## Bibliografia

* Kaldel·lis, A. The New Roman Empire: A History of Byzantium (en anglès). Oxford University Press, 2024. ISBN 978-0-19-754932-2.
* Nicol, D. M. Byzantium and Venice: A Study in Diplomatic and Cultural Relations (en anglès). Cambridge University Press, 1992. ISBN 9780521428941.
# Catharina Roodzant

Catharina (Toos) Roodzant (nascuda Glimmerveen) (Rotterdam, 21 d'octubre de 1896 – 24 de febrer de 1999) fou una mestra d'escacs neerlandesa.

## Resultats destacats en competició

Va guanyar tres cops el Campionat femení dels Països Baixos (1935, 1936 i 1938). També va perdre un matx pel títol contra Fenny Heemskerk 0.5 : 4.5 el 1937, i dos matxs contra Sonja Graf, 0.5 : 3.5 el 1937 i 1 : 3 el 1939, ambdós a Rotterdam.
Va empatar als llocs 10è-16è al 6è Campionat del món d'escacs femení a Estocolm 1937, i empatà als llocs 7è-8è al 7è Campionat del món femení que es va celebrar durant la 8a Olimpíada d'escacs a Buenos Aires 1939 (Vera Menchik va guanyar ambdós esdeveniments).
Va participar en les primeres Olimpíades d'escacs femenines a Emmen 1957 formant equip inicialment amb Fenny Heemskerk, tot i que aquesta va haver d'abandonar la competició només dos dies després de començada, a causa de la mort del seu pare.

## Referències

* ↑ Catharina Roodzant-Glimmerveen 1896-1999 Rotterdamse Schaakkampioene by Wijnand Dobbinga Arxivat 24 de gener de 2013 at Archive.is
* ↑ Passengers of the Piriápolis
* ↑ «Palmarès del Campionat del món d'escacs femení» (en castellà). ajedrezdeataque.com. [Consulta: 12 setembre 2020].
* ↑ «Je Maintiendrai - Chess.com». Blog.chess.com. [Consulta: 20 desembre 2011].
# Martijn Maaskant

Martijn Maaskant (Zuidland, Nissewaard, 27 de juliol de 1983) va ser un ciclista neerlandès, professional des del 2003 fins al 2014. En el seu palmarès destaca la victòria que va aconseguir al Tour de Normandia.

## Palmarès

* 2003
** Vencedor d'una etapa de l'Olympia's Tour
* 2006
** Vencedor d'una etapa del Tour de Normandia
** Vencedor d'una etapa de la Roserittet
* 2007
** 1r al Tour de Normandia
** 1r al Tour de Drenthe
** Vencedor d'una etapa de l'Olympia's Tour
** Vencedor d'una etapa del Circuit de Lorena
** Vencedor d'una etapa del Circuito Montañés

### Resultats al Tour de França

* 2008. 133è de la classificació general
* 2009. 98è de la classificació general
* 2010. 139è de la classificació general

### Resultats a la Volta a Espanya

* 2009. 135è de la classificació general
* 2012. 150è de la classificació general

## Enllaços externs

* web personal Arxivat 2016-03-03 a Wayback Machine.
* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Pascal Chanteur

Pascal Chanteur (Saint-Denis (Sena Saint-Denis), 9 de febrer de 1968) va ser un ciclista francès, que fou professional entre 1991 i 2001. La seva principal victòria fou la Volta a la Comunitat Valenciana de 1998.

## Palmarès

* 1990
** 1r al Tour d'Hainaut i vencedor d'una etapa
** 1r al Tour de la Somme
* 1992
** 1r a la París-Roubaix sub-23
** Vencedor d'una etapa de la Tour de Loir i Cher
* 1993
** Vencedor d'una etapa al Tour du Poitou-Charentes et de la Vienne
* 1996
** 1r al Bol d'Air Creusois
* 1997
** 1r a la Bordeus-Cauderan
** Vencedor d'una etapa de la París-Niça
* 1998
** 1r a la Volta a la Comunitat Valenciana
** 1r al Gran Premi de la Vila de Rennes
** 1r al Trofeu Laigueglia
* 1999
** 1r a La Côte Picarde
* 2001
** 1r al Critèrium Vergt

### Resultats al Tour de França

* 1993. 75è de la classificació general
* 1994. 81è de la classificació general
* 1997. 26è de la classificació general
* 1998. 35è de la classificació general
* 1999. 91è de la classificació general
* 2000. 69è de la classificació general
* 2001. 114è de la classificació general

### Resultats a la Volta a Espanya

* 1995. 85è de la classificació general
* 1996. 21è de la classificació general
* 1998. 47è de la classificació general

## Enllaços externs

* Fitxa de Pascal Chanteur a sitiodeciclismo.net
# Henry Brown

Henry Joseph Brown (Dundalk, 1887 – Dublín, 26 de gener de 1961) va ser un jugador d'hoquei sobre herba irlandès que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla de plata en la competició d'hoquei sobre herbal, com a membre de l'equip irlandès.

## Referències

* ↑ «Henry Brown Olympic Results». sports-reference.com. Arxivat de l'original el 19 de maig 2011. [Consulta: 14 novembre 2015].